Tolong jelaskan mengenai Stasion Bekasi dalam bahasa sunda

Stasion Bekasi (BKS) (Aksara Sunda: ) nyaéta stasion karéta api kelas badag tipeu C anu perenahna di Jl. H. Juanda, Kota Bekasi. Stasion anu aya dina tingkat kaluhuran +19 méter ieu kaasup ka Daérah Operasi I Jakarta. Stasion ieu boga lima jalur karéta api aktip kalawan jalur 1 jeung 4 nu jadi jalur lurusna.

Unggal poéna ieu stasion ngalayanan rébuan panumpang komuter jurusan Jakarta maké KRL. Di beulah kulon stasion ieu aya dipo anu digunakeun pikeun nyimpen armada KRL anu karék bérés digunakeun.

Salian ti éta, minangka stasion anu perenahna di pétak jalur utama KA Jawa antara Jakarta-Surabaya, stasion ieu ogé jadi salasahiji stasion anu sibuk lantaran diliwatan ku KA ti Jakarta jeung réa jurusan di Pulo Jawa

Ti tanggal 1 Maret 2012 kungsi diterapkeun kawijakan yén sakabéh KA jarak jauh jeung manengah henteu eureun di stasion ieu, ngan di tanggal 1 Juli 2013 diberlakukeun kawijakan anu ngabalukarkeun babaraha KA jarak jauh jeung manengah bisa eureun di stasion ieu pikeun naék-turunkeun panumpang.

Kiwari, salian ti ngalayanan kadatangan panumpang KA jarak jauh jeung manengah ti arah Jawa Timur nepi Jawa Kulon, stasion ieu ogé ngalayanan KRL Commuter Line jurusan Stasion Jakarta Kota liwat Stasion Manggarai pp sarta KA Argo Parahyangan ruteu Bandung-Jakarta pp (pikeun jadwal lalampahan nu tangtu), KA Argo Cheribon ruteu Tegal/Cirebon-Jakarta pp. Sabaraha karéta api jarak jauh ti arah wétan nu berhenti di stasion ieu nyaéta KA Serayu Pagi tujuan Purwokerto jeung KA Singasari tujuan Blitar.

Kiwari ogé eukeur aya pangwangunan jalur dwiganda (doubled double tracks/DDT atawa quadruple tracks/QT) di pétak Manggarai-Cikarang sahingga rél di jalur ieu bakal nambahan jadi opat jalur utama karéta api. Hal ini dilakukeun sangkan operasional KA jarak jauh/manengah jeung KRL Commuter Line henteu silih kaganggu.

Mimiti 19 Juni 2018 dilakukeun perpanjangan ruteu pikeun babaraha jadwal KA Bandara Soekarno-Hatta nepi stasion ieu, utamana di luar jam sibuk. Tikét bisa dibeuli liwat vending machine anu aya di pintu kidul Stasion Bekasi sarta bisa ogé liwat aplikasi Railink.